**Афармленне пісьмовых экзаменацыйных работ па вучэбным прадмеце “Беларуская мова”**

Экзамен (дыктант) у пісьмовай форме па завяршэнні навучання і выхавання на 2 ступені агульнай сярэдняй адукацыі праводзіцца

па Зборніку матэрыялаў для выпускнога экзамену па вучэбным прадмеце «Беларуская мова». Тэксты дыктантаў. Выдавецтва «Нацыянальны інстытут адукацыі», 2017, 2018, 2019, 2020, 2021 гады выдання.

Экзамен (пераказ) у пісьмовай форме па завяршэнні навучання і выхавання на 3 ступені агульнай сярэдняй адукацыі праводзіцца

па Зборніку матэрыялаў для выпускнога экзамену па вучэбным прадмеце «Беларуская мова» . Тэксты для пераказаў. Выдавецтва «Нацыянальны інстытут адукацыі», 2017 год выдання.

Вучні 11 класаў, якія вывучалі прадмет “Беларуская мова” на базавым узроўні, і вучні 11 класаў, якія вывучалі вучэбны прадмет “Беларуская мова” на павышаным узроўні, пішуць пераказы па розных тэкстах.

Згодна з Метадычнымі рэкамендацыямі па фарміраванні культуры вуснага і пісьмовага маўлення па завяршэнні навучання і выхавання на II і III ступенях агульнай сярэдняй адукацыі выконваюцца на падвойных лістах паперы з адбіткам штампа ўстановы адукацыі, якія ўкладваюцца адзін у адзін.

На адбітку штампа ўстановы адукацыі запісваецца дата правядзення выпускнога экзамену.

Напрыклад:

*1 чэрвеня 2018 г.*

Пасля адбітку штампа ўстановы адукацыі прапускаюцца два радкі (дзве лінейкі) на лістах паперы з разліноўкай у лінейку і пасярэдзіне радка робіцца адпаведны запіс. Тытульны ліст экзаменацыйнай работы афармляецца:

*Экзаменацыйная работа (дыктант)*

*па беларускай мове*

*вучанiцы 9 ”Б“ класа*

*Кавалевiч Вольгi Пятроўны*

*Экзаменацыйная работа (пераказ)*

*па беларускай мове*

*вучанiцы 11 ”Б“ класа*

*Сідаровіч Ірыны Уладзіміраўны*

На другой старонцы пасярэдзіне першага радка пiшацца назва дыктанта або пераказу, кропка не ставіцца

У двукоссе назва тэмы дыктанта або пераказу бярэцца толькi тады, калi яна з’яўляецца цытатай i пры ёй дадзена прозвiшча аўтара.

 Экзаменацыйныя работы вучняў пасля праверкі і выстаўлення адзнакі ў балах падпiсваюцца старшынёй і членамі экзаменацыйнай камiсii згодна з дадаткам 7 да дадзеных Метадычных рэкамендацый.

|  |  |  |
| --- | --- | --- |
|   | ***10***(адзнака) |   |
| *Старшыня экзаменацыйнай камісіі* | (подпіс) | *Т.І. Пятрова* |
| *Члены экзаменацыйнай камісіі:* | (подпіс) | *А.Г. Лявонаў* |
|   | (подпіс) | *Н.І. Мікалаева* |

Памылкі ў экзаменацыйнай рабоце выпраўляюцца наступным чынам:

**Няправiльна напiсаная (напісаны):**

**лiтара або знак прыпынку падкрэсліваецца і закрэсліваецца наўскос;**

**частка слова, сказ закрэсліваецца тонкай гарызантальнай лiнiяй;**

**памылкі ў змесце i маўленчыя памылкі падкрэслiваюцца хвалiстай лiнiяй;**

**надпісваецца правільны варыянт і** адзначаецца на палях сшытка дапушчаныя вучнямi памылкі наступнымі ўмоўнымі знакамі:
I – арфаграфiчная; V – пунктуацыйная; Г – граматычная; З – памылка ў змесце; М – маўленчая; а – аднатыпная; н – нягрубая: I (а), V (н).

Пры праверцы дыктанта на наступным радку пасля тэксту дробам указваецца колькасць арфаграфiчных памылак (лiчнiк) i пунктуацыйных памылак (назоўнiк).

Напрыклад:

*8/9*

За пераказ вучням выстаўляюцца дзве адзнакі: адна – за змест, другая – за пісьменнасць.

На наступным пасля тэксту радку настаўнік запісвае дробам у лічніку колькасць памылак у змесце i маўленчых памылак, а ў назоўнiку дробу ўказвае колькасць арфаграфiчных, пунктуацыйных i граматычных памылак.

Напрыклад:

|  |  |  |
| --- | --- | --- |
| *З – М* |  | *2-2* |
| *I – V – Г* |  | *2-2-1* |
|  |  |  |

Экзаменацыйныя работы ацэньваюцца згодна ацэнкі вынікаў вучэбнай дзейнасці вучняў па вучэбным прадмеце “Беларуская мова”.

Неабходна адзначыць, што пры праверцы пераказу раўнапраўнымі з’яўляюцца адзнакі за змест і пісьменнасць.

Акрамя экзаменацыйнай адзнакі камісія выстаўляе выніковую адзнаку з улікам гадавой і экзаменацыйных адзнак.

Выніковая адзнака выстаўляецца:

**на ўзроўні экзаменацыйнай адзнакі за выпускны экзамен, калі станоўчая гадавая адзнака ніжэй за экзаменацыйную;**

**на ўзроўні гадавой, калі станоўчая экзаменацыйная адзнака ніжэй за гадавую;**

**у выпадку, калі розніца паміж гадавой і экзаменацыйнай адзнакамі складае два і больш балаў, выніковая адзнака выстаўляецца як сярэдняе арыфметычнае экзаменацыйнай і гадавой адзнак.**